b'\n_START_ARTICLE_\nOliver Schjerven Steigan\n_START_SECTION_\nLiv og virke\n_START_PARAGRAPH_\nOliver Steigan arbeidet lenge som konsulent i Statens filmsentral. Steigan var s\xc3\xb8nn av g\xc3\xa5rdbruker og slakterimester Hans Sigvart Olsen (Veitvedt) og Marie Olava Schjerven. Han den ble 9. september 1944 gift med Helga Borgny Schjelderup Dynna (Bibbi Steigan, 1917\xe2\x80\x931971), som han m\xc3\xb8tte gjennom arbeid for XU. Han er far til P\xc3\xa5l Steigan._NEWLINE_Han var p\xc3\xa5 trettitallet medlem av Clart\xc3\xa9, Mot Dag og AUF (til 1938) og var aktiv i Arbeidernes idrettsforbund og Arbeiderfoto. Gjennom \xc3\x98stensj\xc3\xb8 AUF hadde han kontakt med det kommunistiske milj\xc3\xb8et som senere ble en del av kretsen rundt Peder Furubotn. Gjennom solidaritetsarbeidet for den spanske republikken hadde han f\xc3\xb8r krigen god kontakt med Asbj\xc3\xb8rn Sunde._NEWLINE_Steigan var stud. real. da han ble arrestert av Gestapo 21. mars 1942, og var p\xc3\xa5 Grini til han i 1943 ble overf\xc3\xb8rt til en fangeleir i Bardufoss. Etter l\xc3\xb8slatelsen fra fangenskap, p\xc3\xa5 dagen for vielsen i 1944, endret han etternavn fra Olsen til Steigan, et navn han selv konstruerte._NEWLINE_I perioden 1949\xe2\x80\x931970 medvirket Steigan i en rekke produksjoner av korte og lengre filmer, for det meste av dokumentarisk art. Blant disse nevnes Storgarden (1954), Etruskernes g\xc3\xa5te (1957), Makrellfiske (1960) og Psychedelia blues (1969, regiss\xc3\xb8r Nils-Reinhardt Christensen). Han var dessuten medregiss\xc3\xb8r av den siste Stompa-filmen, Stompa til sj\xc3\xb8s (1967, regiss\xc3\xb8r Nils-Reinhardt Christensen)._NEWLINE_Deretter underviste han teknikere i NRK, blant annet i optikk og farge. Han skrev ogs\xc3\xa5 flere l\xc3\xa6reb\xc3\xb8ker innen filmfaget._NEWLINE_Steigan utga i 1996 boken Lillebror og Gr\xc3\xa5pus, som i barneboks form beretter om hans oppvekst p\xc3\xa5 Grorud.'